Downloaded from YTS.MX
Official YIFY movies site: YTS.MX
NETFLIX ESITTÄÄ
Englannintunteja vähennetään kuulemma ensi vuonna yhdellä. Onko se totta?
Koulussa on päätetty… -Mitä? Siksi lapsemme käy tätä koulua.
Urheilulla ei pitkälle pötkitä. -Pelata voi kotonakin.
Kolmikielisyys on tärkeää. -Lapset imevät tietoa.
Kielitaito on välttämätöntä.
Voimmeko käydä tunnilla lapsemme kanssa?
Lahjakkaat tylsistyvät, ellei heitä stimuloida.
Mitä? Kännykkäkielto! -Entä hätätilanteet?
Puhelimet ovat heille kuin kynät meille. -Sininen valo pilaa yöunet.
Pakolliset päiväunet halutaan takaisin. -Mitä? Lapset eivät nuku yöllä.
Lapsellani on maissiallergia. Ettehän tarjoa popcornia?
Pelkkä hajukin on vaarallinen. -Ovatko välipalat luomua?
Poikien siniset asut vahvistavat stereotypioita.
Sukulaistyttöni koulussa on transsukupuolinen oppilas. Onko täällä?
Lasketaanko peleissä pisteitä?
Arvosana asteikolla 1 - 10. -20!
Loistavaa.
Minä osaan!
Tosi hyvä.
Hyvä! Anna mennä!
Lyö vain!
Uskomatonta!
ÖITÄ KAIKILLE! #IHANAPERHE #KIITOLLINEN
Hyvää yötä.
Anteeksi. Minä vain…
Vatsassani kiertää, ja huomenna on tärkeä päivä.
Aletaanko sitä tulla vanhaksi? -Ei kyse ole siitä. Tehdään se huomenna.
Hyvää yötä.
Anteeksi. Voinko ottaa nuo pois?
Aivan. Ne eivät ole… -Ne eivät ole seksikkäät.
Minua on haluttanut koko päivän.
Älä laukea vielä.
Minä laukean!
Äiti.
Mathis!
Jumaliste. Olin saada sydänkohtauksen.
Niin, Mathis? -Näin pahaa unta.
Isä on selittänyt monesti, ettei täällä ole hirviöitä.
Mene huoneeseesi. -Haluan nukkua teidän vieressänne.
Ei onnistu. -Tule äidin viereen.
Eikä. -Tule vain.
Jestas.
Et ole tosissasi.
Ensin hän saa minut innostumaan…
Mikä tämä on?
Tänne se. -Se on…
Se on äidin taikasauva.
Eetterissä koettiin melkoista tunteiden vuoristorataa eilen.
KOETULOKSET
Marc Dupré kertoi, ettei ole kuullut lapsen laulavan noin hyvin.
Jokainen vanhempi haaveilee varmuudesta,
että lapsesta tulee tähti.
Oletko nähnyt Nexiumeitani? -Olen. Täällä.
Ovatko unilääkkeeni siellä?
Eivät.
Äiti teki Mathisille hyvää valkuaisomelettia.
Piirustus pois, muru. Nyt syödään aamiaista.
En tahdo!
Mathis!
Mathisin täytyy syödä.
Kaikki asiantuntijat korostavat hyvän aamiaisen tärkeyttä.
Miksei hän syö?
Hei, muru.
Hyvä suoritus. -Mikä?
Kymppi historiasta.
Teetkö töitäkin vai roikutko vain koulun palvelussa?
Roikun palvelussa. -Ainako?
Ihan aina.
ONKO SUUNNITELMA SAMA?
ON!
Ai niin. Ihastut tähän uuteen ketoleipään.
Se on hyvää.
Maku yllättää, mutta…
Kyllä. Se on tosi hyvää. -Siltä näyttää.
Syön koulussa.
Mukavaa päivää. -Heippa!
Heippa, Rose.
Tämä pannaan nyt pois. -Ei!
Hedelmät pitää syödä. Ne ovat tärkeitä, koska ne ovat terveellisiä.
Mathis! -En tahdo.
Äiti suuttuu kohta kunnolla.
Ymmärrän kyllä, mutta…
Autobus Girard haluaa maksaa vähemmän.
Eli kuten sanoin, vakuutus on liian kallis heille.
Menetän sopimuksen.
Keskustelimme tästä aikoja sitten, Martin.
Emme halua mihinkään typerään tarjouskisaan.
Ymmärrän kyllä sen,
mutta voisiko hintaa ehkä muuttaa?
He voisivat suostua. -Tästä se lähtee.
Ymmärrätkö?
VANHA TORNI JA NUORI ÄITISI LÄHETTÄVÄT TERKKUJA
Riski on kova marginaaliin nähden, ja tämä olisi ennakkotapaus. Sinua kiristetään.
KAIPAAN SINUA
En usko kiristämiseen, mutta…
No, minä ymmärrän.
Oletko valmis luonnontieteiden kokeeseen? -Olen, mutta vatsaan sattuu vähän.
11. luokka on… -Lukion tärkein luokka.
Jauhat tuota yhtä mittaa.
En halua sinun päätyvän… -Kaupan kassalle. Tiedetään.
Pärjäät hyvin.
Kuka on mestari? -Minä.
Englannin tuutori tulee tänään. -Sinulle vai minulle?
"Kuten sanoin, tiedätkö… Ymmärrätkö?" -Älä viitsi. Hyvä on.
Heippa, ymmärrätkö?
Olen odottanut vartin. -Tiedän.
Saitko sen? -Sain.
Saanko minäkin? -Tietysti. Tämä on tosi hyvää.
Onko kaikki hyvin? -Väsyttää.
Katsoin viime yönä Game of Thronesin kasikauden.
Sinun täytyy katsoa se. -Teen sen, kun saan kolme vuotta vapaata.
Olisi tosi kiva, jos saisit bussifirmasta allekirjoituksen vakuutuskirjaan tänään.
Hintaa täytyy laskea.
Yritin suostutella pääkonttorin edustajaa siihen.
Metsään meni.
Vähärasvainen vanilja-soija-latte, kevyt vaahdotus.
Hetki. Saanko siihen kurpitsamaustetta?
Mitä olit sanomassa?
Kurpitsamaustetta, ihan varmaan.
Sinun pitäisi tavata Autobus Girardin edustajat Sherbrookessa.
Vakuutusalalla tapaamiset ovat kaikki kaikessa. He ilahtuvat siitä.
He haluavat vain alennusta.
Myyntitulot 200 miljoonaa vuodessa, 225 työntekijää, isoin asiakkaamme…
1,5 tunnin ajomatka on sen arvoinen. -Yhteensä kolmen tunnin.
Meidän täytyy päästä tavoitteisiin. Onko selvä?
Käyn hakemassa kahvia. Mantelimaitoa. Ihan tosi?
Kuulin sinun ja Pierre-Lucin keskustelun.
Pojalla on asennetta. -Tiedän, että olet hänen pomonsa.
Hän on kuitenkin oikeassa hinnasta.
Pelkään, että sopimus vaurioittaa välejänne ja hän irtisanoutuu.
Tiedän, mutta… -Tarvitsemme nuoria.
Olisi sääli menettää hänet kilpailijalle. Hänellä on tulevaisuus meillä.
Eikä vain siksi, että hän on poikani. -Ei tietenkään. Tiedän.
Juttelen hänelle.
Kiitos.
Viis, kuus, sei ja kasi.
Sarah, käännös seiskalla ja kasilla.
Energisemmin, Rose.
Energisemmin.
Käännös.
Ryhmävakuutusten myynti on laskenut 9 %.
Montreal ja Laval ovat korottaneet. Bravo, Éric. Hyvä suoritus.
Etelä-Quebec on kuitenkin pahasti jäljessä.
Totta, mutta teemme tänään sopimuksen Autobus Girardin kanssa.
Se parantaa lukuja.
Entä Toronton uusi varajohtaja?
Ei tietoja. Olen antanut suosituksen, mutta he päättävät, kenet palkkaavat.
He voivat valita jonkun omasta porukastaan. En tiedä muuta.
Kiitos kaikille.
Antaa mennä.
Vauhtia.
Vauhtia!
Kiristä tahtia, Rose. Olet liian ennalta-arvattava.
MATHIS PUTOSI SOHVALTA. HÄNELLÄ VOI OLLA AIVOTÄRÄHDYS.
EIKÖHÄN HÄN OLE KUNNOSSA.
Mikä hätä sinulla on?
Ei tässä mitään hätää ole.
Meidän täytyy vain solmia sopimuksia. -Kuule.
En pidä äänensävystäsi.
Mistä äänensävystä?
Olet passiivisaggressiivinen ja purat stressisi minun.
Ei kiva.
Anteeksi. En sanonut, ettet olisi hyvä. Meillä on haasteita, jotka täytyy voittaa.
En silti suoriudu hyvin paineiden alla.
Ehkä tämä ei ole minun juttuni.
Halusin tehdä asiat eri tavalla. Innovoida. Se ei onnistu täällä.
Olet ollut talossa 8 kuukautta. -9. Ja tunnen olevani lähtöpisteessä.
Vastahan sinä olet aloittanut. Hyvä on.
Minä muutan Torontoon.
Siellä on vapaita paikkoja. -Aivan. Toronto ja kaikki tuo…
Taas sinä painostat minua.
En halua toistaa vanhempieni virheitä -
ja rakentaa elämääni uran ympärille.
Elämänlaatu on minulle tärkeää, mutta tunnen, että minua painostetaan.
Teen ase ohimolla kaikkeni ja ilmoittaudun töihin kello 9.
En ole mikään aamuvirkku.
Kukaan ei vaadi sinua työskentelemään kello 9 - 17, mutta 12 - 17 ei onnistu.
Tämä on työ, ei harrastus.
Yhdessä Netflixin TED Talkissa kehotettiin etsimään intohimon kohde,
josta nauttii niin paljon, että voisi tehdä samaa vuorokaudet läpeensä -
tuntematta sitä koskaan työksi.
Tämä tässä…
Tämä ei ole sellaista. -Ymmärsinkö oikein?
Ongelma on se, että työsi tuntuu liikaa työltä.
Tavallaan kyllä.
Sellaista elämä on. Jopa Tom Cruise herää joinain aamuna miettien:
"Taasko Vaarallinen tehtävä? Olen täysin kyllästynyt siihen."
Tom Cruise on Tom Cruise. Minä en ole Tom Cruise.
Et todellakaan ole.
Työpaikka ei ole mikään Tinder-tyttö.
Ei sitä voi vain pyyhkäistä…
Oikealle vai vasemmalle? Vai…
Vasemmalle.
Kaikkea ei voi vain pyyhkäistä vasemmalle.
Ansaitset täällä hyvin. Saat maksettua vuokran, auton…
Materialismi ei oikeastaan kiinnosta minua.
Voin aina muuttaa takaisin kotiin. -Niin tietysti.
Noin helppoa kaikki on.
Tarvitsen sinua.
Hyvä on. Mietin asiaa.
Lähden silti tältä päivältä kotiin. Tämä uuvutti minut täysin.
Kello on 11.45. -Niin on, mutta käyn ihan kierroksilla.
Tämä ei ole kivaa.
Joten…
Oliko pakko valita metsuriasu kesäkuun puolivälissä?
Riittää, isä.
Kaikkia on vaikea saada yhtä aikaa koolle.
Saamme viimein omenanpoimintakuvan.
Se ei jää väliin kahtena vuonna peräkkäin! -Vihaan omenien poimimista.
Miten teeskentelen nauttivani tästä? -Älä rutise siinä, Robert.
Tämä kerää monta tykkäystä Facebookissa.
Kuka tästä muka tykkää? -Siskosi, serkkuni…
Kaikki tämä heidän vuokseen. -Niin.
Otetaan nyt vain tämä kuva. -Selvä.
Kymmenen, yhdeksän…
Hänen kanssaan riittää tekemistä. Oikea pikku pelle.
Rauhoitu, Mathis. Ukki haluaa tämän pois alta.
Kymmenen, yhdeksän…
Mathis, jessus! -Martin.
Ješšuš! -Mathis!
Kuunnelkaa.
Kymmenen sekuntia.
Kaikki sanovat "seksi"! Oikein energisesti.
Seksi!
Katson vain, että se onnistui.
#MYÖHÄSTELEVÄPERHE #YHTEISTÄAIKAA
Saakeli. Omenanpoimintaa kesäkuussa!
Seuraavaksi kai otamme juhannuskuvat lumipenkassa.
Se vasta ilahduttaisi Facebookissa.
Tällaista nykyaika on, isä.
Ei oikeastaan ole. -Kyllä on.
Perheet ottavat kuvia.
Lapsesi riisui vaippansa.
Hän on ilkosillaan!
Hän on söpö.
Hän vihaa kankaan kosketusta ihollaan.
Että oikein vihaa. -Niin vihaa.
Kai sekin on tätä nykyaikaa?
On. -Ei ole.
Valitan, mutta kyllä on. -Näkyykö täällä muiden pippeleitä?
Minä tarvitsen oluen.
Kaikki eivät ole samaa mieltä.
Haluamme auttaa, kun jokin ahdistaa häntä.
Ihan totta. -Älä sinä aloita.
Emme suostu lääkitykseen. Jos alastomuus rauhoittaa häntä…
Oletko ihan tosissasi?
Ukki. -Mitä?
Mikä WiFin salasana on?
Olen kärttänyt 15 vuotta astianpesukonetta, joten netti…
Lääkärit epäilevät dysfasiaa, dyspraksiaa -
tai dysortografiaa,
koska hänellä on vaikeuksia S- ja R-äänteiden kanssa.
Normaalin S-äänteen sijasta häneltä tulee suhu-S.
Hän haluaa "heitellä šiništä palloaan" ystävänsä "Juštinin" kanssa.
Ehkä se on vain omalaatuinen murre.
Hän on vasta viisivuotias. Älä murehdi. -Niin kai.
En halua hänen aloittavan koulua jäljessä. -Sitä on turha miettiä.
Haluan Jonasin kotikouluun. Lapset viettävät liikaa aikaa luokkahuoneessa.
Miten niin?
Työnarkomaanit dumppaavat lapsensa kouluun.
Ruoaksi on piirakkaa, juustomakaronia ja salaattia.
Mitä sinulla on siinä? -Minä ja Mathis olemme gluteeniyliherkkiä.
Tein meille vegaanilounaan. -Kaikkea sitä näkee!
Makaronille allerginen lapsi.
Ainakin hän voi syödä melassipatukoitani.
Enpä tiedä. Niissä on melassia.
Teidän täytyy katsoa Netflixistä dokumentti nimeltä Sugar Is Killing Us.
Se on kiehtova.
Ei melassi ole sokeria. -Niin. Siksi sitä sanotaan melassiksi.
Toin myös taatelijälkiruokaa.
Kai tiedät, että viinissä on sokeria? -Totta!
Nautimme silti viinilasillisestamme iltaisin.
Emmehän halua liioitella.
Haluan kohottaa maljan.
Äidille ja isälle kiitos kutsusta. Tämä on ystävällistä teiltä.
Rakkaalleni kiitokset kuvaussessiosta ja onnellisista muistoista.
Ja Roselle. Kävin tänään koulun verkkopalvelussa.
Sait luonnontieteiden kokeesta kympin. Ja vieläpä edistyneiden ryhmässä.
Loistavaa, mestarini.
Sopimus on sopimus. -Hoidetaan tämä kotona.
Mistä sopimuksesta puhutte? -Saan kympistä 100 dollaria.
Ysistä saan 50 dollaria. Kasille nakataan paskat.
Maksatko isällesi 20 dollaria seiskasta? -Ei sentään.
Järjestelmän tarkoitus on motivoida häntä,
ettei hän laiskottele millenniaalien tapaan.
Siinä kaikki.
Aika on tullut.
Jotkut syövät ennen muita.
Osakemarkkinat ovat laskeneet 2 - 5 %.
Sitten urheiluun.
Toronto johtaa baseballissa, jääkiekossa ja jalkapallossa.
Onko Montrealista tullut luuserien kaupunki?
Sain viimein kiinni sen tilastosivustoa ylläpitävän hepun.
Hän lisää unohtamansa kaksi syöttöpistettä.
Onko sinulla tanssitunti tänään? -Huomenna.
Menen Cathoun luo syömään ja pänttäämään.
Kuka on mestari? -Minä olen.
Kuka on mestari? -Heippa!
Sanoit, että Pierre-Luc tulee, mutta häntä ei näkynyt.
Joudun tarttumaan kilpailijanne tarjoukseen.
Kuunnelkaa, herra Girard.
Pierre-Lucille tuli este, ja hoidan tämän henkilökohtaisesti.
Todella epäammattimaista.
Et tule käymään, jotta saisit meistä asiakkaan.
Entä jos haluamme tehdä valituksen? -Anteeksi. Tyttäreni koulusta soitetaan.
Kysyn, onko jokin hätänä. Hetki vain.
Collège Cardinalin rehtori Lyne Blouin tässä.
Miten voin auttaa?
Meidän täytyy puhua Rosesta. -Olen kuulolla.
Ei, henkilökohtaisesti. Nyt heti.
En pääse paikalle. Töissä on hätätilanne. -Asia on tärkeä.
Tulen saman tien.
Herra Girard.
Päivää. Tulin tapaamaan…
Kiitos.
Mitä on tekeillä?
ÄITI: RAKASTAN SINUA
Ei ole totta.
Kiitos, että tulitte näin pian. -Ei kestä.
Rose sanoi, että hänen äitinsä on ulkomailla.
Hän on huomiseen asti Euroopan-kiertueella.
Mistä on kyse?
Olette ehkä huomannut,
että Rosen arvosanat ovat olleet erinomaisia viime viikkoina.
Siitä, siis. Olen huomannut, ja olemme erittäin tyytyväisiä.
Ymmärrämme, että 11. luokka on tärkeä Rosen tulevaisuudelle -
ja siksi kehitimme motivointijärjestelmän.
Nyt vain satuimme kuulemaan huhuja,
joiden mukaan Rose on ostanut edellisten vuosien kokeita.
Anteeksi, mitä?
Rose on ostanut kokeita.
Se on mahdotonta.
Hän ahkeroi kovasti. -Ymmärrän.
Avasimme kuitenkin Rosen lokeron -
ja saimme vahvistuksen.
Rosella todellakin oli hallussaan edellisten vuosien kokeita.
Kierrättävätkö opettajanne samoja kokeita?
Heidän epäammattimaisuutensa se skandaali on. En puolustele Rosea, mutta…
Löysimme hänen kaapistaan myös -
THC-karamelleja -
sekä Xanoreita ja muita lääkkeitä, joita hän vaihtoi kokeisiin.
Jos olette etsinyt unilääkkeitänne…
Rose erotetaan päättökokeisiin asti.
Keskustelemme ensi vuodesta myöhemmin.
Hei, joko sinä tulit kotiin?
Tänne sieltä, Rose. -En tule.
Tule tänne!
Lehmä sanoo "muu".
Martin, mikä hätänä? Voitko kertoa?
Ankka sanoo "kvak".
Ymmärrätkö sinä,
että voit reputtaa koko vuoden?
Ei kiinnosta paskaakaan. -Tajuatko, että tästä tulee merkintä?
Sinut nähdään valehtelijana, lunttaajana ja narkkarina.
Yksikään kunnioitettava yliopisto ei hyväksy sinua.
Ei sitten hyväksy.
Pilaat tulevaisuutesi!
Mathis kuulee kaiken! -Kuulkoon! En aio toistaa tätä.
Kaikki se raha ja vaiva… Mitä ihmisetkin ajattelevat?
Kyse on minun maineestani, ei sinun. -Ei ole, tyttöseni.
Sinä kannat nimeäni. Tämä vaikuttaa molempiin.
Miksi?
Miksi, Rose?
Mistä minä tietäisin? -Mistä… Kusetatko sinä minua?
En saa hyviä arvosanoja enkä pääse haluamiisi kouluihin lunttaamatta.
Olen surkea koulussa.
Älä sano, että olet surkea.
Lehmä sanoo "muu".
Entä huumeet?
Miksi huumeita?
Mykistä se helvetin lelu!
En osaa.
Älä väitä, että huumeidenkäyttö parantaa arvosanoja.
Haloo! -Mitä?
Puhun sinulle. -Kuulen kyllä!
Miksi?
Pilvessä en välitä paskaakaan.
En välitä koulusta, matikasta, jääkiekosta -
tai sinusta.
Mene huoneeseesi.
Kotiintuloaikasi on vastedes 21.30. Anna puhelimesi. Tekstaaminen loppui nyt.
Minulla on yhä iPad. -Anna se.
Tarvitsen sitä läksyihin.
Haluatko, että reputan päättökokeet?
Lehmä sanoo "muu".
Mitä on sattunut?
Jessus!
Ješšuš!
Onko kaikki hyvin?
Minulla on.
Mutta tyttäremme -
erotettiin koulusta.
Tiedän.
Tiesitkö siitä? -Me juttelemme, vaikka olenkin Euroopassa.
Ehkä enemmän kuin te.
Siitä asti kun jätit minut…
Siitä asti kun erosimme.
Siitä asti kun päätit rikkoa perheemme, minä olen asunut hänen kanssaan.
Joka päivä.
Meillä molemmilla on vaikeaa, joten unohda neuvosi.
Hän on luntannut viikkoja.
En vähättele, mutta kaikki lunttaavat.
Harmi, että hän jäi kiinni.
Hienoa, ettet vähättele asiaa!
Tässä.
Rauhoittavasi.
ISABELLE (TYÖ) ALLEKIRJOITTIKO AUTOBUS GIRARD?
Olen löytänyt uuden ihmisen.
Ihan kuin en tuntisi omaa tytärtäni.
Se on nöyryyttävää. -Käännätkö tämän koskemaan itseäsi?
Totta kai -
minusta tuntuu pahalta.
Ei. Sinua hävettää. Se on eri asia kuin paha olo.
Niin hävettääkin.
Muut puhuvat tyttäristään, jotka ovat maajoukkueessa -
tai opiskelevat lääketiedettä tai tekniikkaa. Mitä vastaan?
"Omalla tyttärelläni on kauneussalonki jossain jumalan selän takana.
Unelmien täyttymys!"
Ja mitä väliä sillä olisi? -Etkö tosiaan ymmärrä?
Sinä voisit yrittää ymmärtää häntä.
Sitä, miksi hän on tässä tilanteessa.
Ymmärrän vain sen, että olemme olleet liian sallivia.
Liian lepsuja.
Kyllä. Seuraukset täytyy kärsiä. Sen täytyy sattua.
Älä jaksa.
Kokeillaan terapiaa.
ÄLÄ MYÖHÄSTY
Voi paska.
Minun pitää mennä Mathisin valmistujaisiin.
Miten vanha hän olikaan? -Viisi. Päiväkodissa on valmistujaiset.
Hänkö saa todistuksen leikkimisestä ja potalla käymisestä?
Léo.
Minusta tulee jääkiekkoilija.
Chanelle.
Minusta tulee lääkäri.
Margaux.
Minusta tulee pääministeri.
Mathis.
Minusta tulee isona…
Minusta tulee -
parturitäti!
Astronautti.
Aštlonautti!
Hän haluaa astronautiksi. Eikö ole söpöä?
Ja ideakin oli yksin hänen.
Lopeta!
Minun on pakko. -Älä vastaa.
Hetki vain. -Ei!
Palaan pian. -Oletko tosissasi?
Ei, Isabelle. Olet oikeassa.
Luulin, että Pierre-Luc hoitaa asian, mutta…
Kotona oli hätätilanne, mutta hoidan sen nyt.
Pane lakki päähän ja näytä todistusta.
En! -Hymyile vain.
En! -Ole kiltti, muru.
Pane lakki päähän, kun äiti pyytää. -En!
Mitä sinä nyt?
Älä tee noin.
Hajotit sitten lakkisi. Pojat ovat poikia.
#MENESTYS #FIKSULAPSI #SIUNATTU #YLPEÄ #KOULUOHI
#LAPSET #PERHE #SIUNATTU #YLLÄTYSKUVA
Voi toista.
Eikö olekin komea söpöliini?
Seremonia, juhlat, paperinen valmistujaislakki… Se kaikki on…
Älä muuta sano.
Tiedän. On se minustakin joskus liikaa, mutta kaikki tekevät samaa.
En halua, että hän jää ainoana paitsi valmistujaisista,
todistuksesta ja juhlista. Kai tiedätte?
Jos minua epäilyttää, hyppään vain kelkkaan.
Kun nyt kerran asennamme kipsilevyä, tehdään samalla TV-alue.
Antaa sen olla. Teen kotiteatterin myöhemmin.
Kotiteatteri vaatii äänieristyksen. -Tämä on ihan hyvä näin.
Rose harjoittelee yhä laukomista, ja Mathiskin voi innostua jääkiekosta.
Suhtaudut tällaiseen tosi kiivaasti. Saako poika 10 dollaria maalista?
Mitä sitten? Omaasi imetetään, vaikka hänellä on enemmän hampaita kuin isällä.
No niin, pojat.
Mikään ei peittoa Rosen historian esitelmää.
Minkä arvosanan hän saikaan? Aivan. Kympin.
Firmasi graafinen suunnittelija teki sen PowerPointilla.
Sitten vielä ihmettelet, että hän lunttaa.
Haista paska, kompostipelle.
Älä minulle saarnaa. Käytit 10 vuotta yhteiskäyttöautoja.
Mitä sitten? -Jukoliste, pojat. Lopettakaa jo.
Te kuuntelette lapsianne aivan liikaa. Ongelma on siinä. Eivät lapset aina tajua.
He eivät ole täysin ihmisiä.
Kuulinko oikein? -Kaiketi.
Lapsia pitää kannustaa.
Esikoiseni haluaa koe-esiintyä TV:n tanssiohjelmaan.
Hän on siis hyvä tanssija.
Ei oikeastaan ole, mutta mitä voin sanoa? "Valitan, muru. Olet huono."
Tuhoan hänen itseluottamuksensa.
Mitä jos hän pääsee ohjelmaan ja mokaa? -Se vasta olisikin musertavaa.
Nöyryytys televisiossa. Se tarkoittaisi vuosien terapiaa.
Mitä aiot tehdä?
Varasin koe-esiintymisviikoksi matkan Disneylandiin.
Aikatauluristiriita.
Näin vältän aiheesta puhumisen ja pettymykset.
Aika hyvä idea.
Kielsin menemästä liian kauas!
Nykylapset ovat sekaisin, koska eivät pelkää mitään.
Eivät vanhempia, opettajia, poliiseja tai mitään.
Pelko on hemmetin hyvä motivoija.
Jos tulin lapsena myöhässä kotiin, sain puulusikasta.
Jos olin epäkohtelias, sain puulusikasta. Jos Habs hävisi, sama juttu.
En välillä pystynyt edes istumaan. -Tikkuja perseessä, vai?
Mitä? -Ei lapsia silti saa lyödä.
En koskaan lyönyt teitä. -Löithän.
Mistä puhuitkaan? Läimäyksistä kuulaan.
Omaan lapsuuteni verrattuna läimäys kuulaan oli palvelus.
Unohda kasvatusneuvonta.
Nykypäivän teinit ovat…
He ovat vaikeita. -Mitä? He mokailevat meitä vähemmän.
Niin, Steph.
Muistutan vielä, että Rose jäi kiinni pilvestä koulussa.
Itsekin poltit pilveä 16-vuotiaana.
Mitä? -Älä jaksa, isä. Ketä kiinnostaa?
Tiedän, että Thomas polttaa sitä joskus. Kellari löyhkää siltä.
Mitä? Poikasi polttaa pilveä omassa kodissasi, ja kohautat olkia.
Olet sekaisin.
Parempi, että hän tekee sen valvottuna ja turvallisessa paikassa.
Jos hän haluaa kokeilla heroiinia,
ostatko neulan ja pistät aineen, ettei vain tule pipi?
Kun Rose menettää neitsyytensä, haluatko sen tapahtuvan kotona vai jossain kujalla?
Mieluiten ei menetä.
Olen hänen isänsä, en ystävänsä.
Emme puhu tuollaisista. Ja asioiden salaileminen vanhemmilta -
on osa jännitystä.
Aivan. Kuten kokeiden ostaminen salaa.
Hän teki sen, ja se sinua rassaa.
Kiitos.
Rose on älykäs tyttö. Puhuimme paljon hänen väsymyksestään,
univaikeuksistaan,
ruokahaluttomuudestaan, vatsakivuistaan, iho-ongelmistaan, ahdistuksestaan -
ja itsetuntoa huonontavista ajatuksistaan, että hän on ruma ja läski.
Onko hän tuntenut näin kauan?
Sanoiko hän kaiken tuon? -Sanat ovat hänen.
No, siis… -Etkö muka huomannut tuollaista?
Jatkatko vielä syyttelyä?
Tehän juttelette usein. -Niin juttelemme.
Mitä teit asialle? Tanssit Barcelonassa, kun jäädytin ahterini kaukalon reunalla.
Tässä ei ole kyse sinusta. -Emme ole täällä hakemassa syyllisiä.
Rosen oireet ovat tyypillisiä masennusoireita.
Masennuksen aiheuttaa nimenomaisesti suoriutumiseen liittyvä ahdistus.
Anteeksi nyt.
Ihanko totta? Masennus 16-vuotiaalla!
Eivät 16-vuotiaat masennu.
Hänen isoin murheensa on viipaloidun leivän loppuminen.
Masennus voi iskeä missä iässä tahansa.
Anteeksi. En ala väitellä. Sinähän olet masennuksen asiantuntija.
Vedä käteen. -Eikös masennus periydy?
Rose voi olla vasta 16, mutta hänen aikataulunsa on kiireinen.
Hän pelkää pettävänsä odotuksesi. -Sinun odotuksesi.
Rose on silmäteräni. Kerron hänelle jatkuvasti, että uskon häneen.
Älä sano: "Uskon sinuun. Olet paras. Pystyt siihen." Se luo paineita.
Hän on mestarini.
Et saa sanoa tuotakaan.
Suosittelen aina asioista puhumista rangaistusten sijaan.
En minä loukkaannu, jos minua sanotaan mestariksi.
Suosittelen, että hän pitää toistaiseksi taukoa harrastuksista.
Hänen kannattaisi myös ehkä syödä lääkkeitä ahdistukseen.
Just. Pillereitä. -Hän lääkitsee jo itseään kannabiksella.
Vietä enemmän laatuaikaa hänen kanssaan.
Kyllä se passaa. Vietämme jo nyt aikaa yhdessä.
Teemme yhdessä vaikka mitä. Hengaamme usein perheen kesken.
Vietän enemmän aikaa lasteni kanssa viikossa kuin isäni vietti vuodessa.
Laatuaikaa. Hän puhui laatuajasta.
Se auttaa häntä. -Sama pätee sinuun.
Minuunko?
Poissaolosi on jättänyt jälkeensä tyhjiön.
Mielenkiintoista.
Se on eri asia. -Kuten aina.
Matkustan työni vuoksi. Vaihtoehtoja ei ole.
Meillä on aina vaihtoehtoja.
Vaihtoehtoja on aina.
Lopeta. -Aina.
Hän sanoi niin. Ja sinä valitsit hänet.
Voisitte syödä illallista Rosen kanssa ilman TV:tä, puhelimia ja iPadeja.
Käy.
Voisitte puhua hänelle eri tavalla.
Kysykää kysymyksiä käskyttämisen sijaan.
"Mihin aikaan menet suihkuun?" Ei: "Mene suihkuun."
Tai: "Tyhjentäisitkö astianpesukoneen?" Ei: "Tyhjennä astianpesukone."
Noita asioita ei kuuluisi pyytää tekemään, mutta sopii.
Kysymyksiä, ei käskyjä. Selvä.
Olet ehkä venyttänyt hänet äärirajoilleen.
Onneksi emme etsi syyllisiä.
Oli miten oli.
Ei ole minun vikani, että olen paska isä. Se on vanhempieni vika.
Eikös homma toimi juuri niin? Kuin loputon ketju.
Siirrämme silkkaa paskaa eteenpäin lapsillemme.
En tahdo!
Tuon pojan kanssa!
Hänen aggressionsa pitää saada kanavoitua jotenkin.
Etkö sano mitään?
Hän on lapsi. Älä ole noin ankara.
Hänen onnensa.
Tässä on iPad.
Pane pois…
Voisitko panna puhelimen pois?
Hän saa käyttää laitteita, minä en. -Hän on viisi.
Kevennetään tunnelmaa vähän.
Loistobiisi, vai mitä?
On, jos elää vuodessa 2018. -Aivan.
Voisitko vähän hillitä tuota sarkasmia?
Muusikot ovat uskomattomia.
Olisi ihanaa olla yhtä lahjakas, mutta he ovat aloittaneet nuorina.
Justin Bieber aloitti kolmevuotiaana. Hän osasi rummuttaa.
Kerro…
Kerroitko valmentajallesi, ettet pääse viikonloppupeleihin?
Kerroin.
Haluaisitko puhua jostain?
Kuten mistä? -En tiedä.
Terapeutin mukaan sinua painaa moni asia. -Martin, ruokailu on kesken.
Voinko -
mitenkään helpottaa oloasi?
Voisit lakata puhumasta minulle kuin idiootille.
Ehkä voisimme pelata jotain peliä ruoan jälkeen.
Veljesi perhe pitää peleistä. -Ja antaa poikansa paskoa lattialle.
Pelataan. Hyvä idea.
Miten tätä pelataan?
Jokainen nostaa kortin ja panee sen pantaan.
Sitten yritämme keksiä kortin tekstin kyselemällä.
Vain kysymyksiä, joihin voi vastata kyllä tai ei.
Käykö järkeen? -Käy.
Minä haluan kyšyä!
Tämä on liian vaikea sinulle. -Minä haluan kyšyä!
Olet liian nuori.
Älähän nyt. Mathis ja äiti ovat joukkue.
Valitseeko Mathis kortin?
Kilahvi! -Ei, Mathis.
Mathis! -Se on "kirahvi", ei "kilahvi".
Ongelma ei taida olla siinä.
Tiedän. Hyvä on.
Mathis nostaa uuden kortin, mutta tällä kertaa emme katso sitä.
Sinun vuorosi, Rose.
Hyvä on. Olenko…
Jalkapallo! -Jessus.
Martin! -Ješšuš!
Mathis! -Arvasin. Unohtakaa typerä pelinne.
Odota. Mehän vasta lämmittelemme.
Ei minua huvita. -Istu alas.
Minun vuoroni. Näytän, miten voittajat pelaavat. Suu suppuun, Mathis.
Olenko mies? -Et.
Olenko sitten nainen? -Et.
Etkös sinä menettänyt vuorosi?
Kolmen pelaajan kesken pitää soveltaa.
Meitä on kyllä neljä.
Sovelletaan, jos haluat sitä.
En ole mies enkä nainen. Olenko eläin?
Et. -Tavallaan olet.
Ei tuo ole eläin. -Se on eläimen osa.
Ja kysymys kuului, olenko eläin, ei:
"Olinko eläin ennen joutumistani lautaselle?"
Paljasta vain ratkaisu. -Vastaus on "et ole".
Olet pekoni!
Jumalauta, Mathis. -Jumalauta!
Siivoa suusi. Hänkin saa pelata.
Hän saa aina tahtonsa läpi, vaikka pilaa vain pelin.
Vaihda äänensävyä.
Miten kukaan voi arvata pekonin?
Paskat tästä. -Odota hetki.
Odota nyt. Tämä on pelkkää peliä.
Se on paskaa, kuten tämä perhekin. -Nyt riittää.
Olet itse paskamainen ja huono esimerkki Mathisille.
Itse olet huono esimerkki! Puhut hänelle kolmannessa persoonassa.
Mathis on hemmoteltu kakara. Kasvatat hänestä sellaisen.
Sinähän oletkin oikea malliesimerkki menestyvästä lapsesta.
Älä puutu elämääni. Et ole äitini. -Rose!
Voi, järkyttyikö Marie-Soleil?
Voi ei. Miksi Marie-Soleil järkyttyi?
Nyt riittää, Rose. -Haista paska.
Rose. Riittää jo!
Tuossako kaikki? "Rose!"
Sinun lapsesi… Sinun tyttäresi -
on törppö. Niin kuin sinäkin.
Se siitä kivasta laatuajasta.
ROBBIE PITÄÄ BILEET. TULETKO?
EN TIEDÄ. LIIKAA LÄKSYJÄ.
Hei, kaikki.
Tämä on loistava kurssi.
Tämä tekee meille hyvää. Kotona on vähän kireää.
Lähestymistapani on leikkisä ja käytännöllinen.
Teemme asioista kouraantuntuvia -
ja ennen kaikkea hauskoja -
aloittamalla paperipalloharjoituksella.
Ole hyvä.
Seiskää matolla jalat lantion levyisessä haara-asennossa.
Vedetään yhdessä syvään henkeä -
ja suunnataan kaikki energia kohti ydintämme, sydäntä.
Sitten suuntaamme kaiken turhautumisemme paperipalloon.
Juuri noin.
Otetaan iso askel oikealle -
ja taivutetaan polvia, jotta saamme yhteyden maahan.
Sinä myös, iso poika. Hyvä.
Sitten vedetään taas kunnolla henkeä,
ja viedään vasen käsi kehon eteen ja oikea taakse.
Sen jälkeen heitetään kiukku pois uloshengityksen mukana.
Antaa mennä. Kaikki kiukku pitää saada pois.
Hienoa.
Kotona, kun veli, sisko tai jopa oma äiti suututtaa,
voi sen ison kiukkupallon vain ottaa käteen ja heittää pois.
Tunnetko, miten kiukku on poissa?
Onko kukaan nähnyt Pierre-Lucia? -Hän on indiefestareilla.
Missä?
Indie on musiikkia, ei paikka.
Katso. Hän lähetti juuri tämän.
Kundi on pihalla.
#KEVÄTLOMA #VINTTIPIMEEKSI
Piru vie.
Onko kaikki hyvin?
Autobus Girard ei valitse meitä.
Voi pojat.
Tiedän.
Kaikki on tosi mutkikasta.
Koti- ja työjutut…
Esikoisellani menee huonosti.
Rosellako?
Onko hän sairas?
Ei hän ole sairas. Hänellä on -
pieniä ongelmia.
Käymme terapeutilla.
Minullakin on vaikeaa esikoispoikani kanssa.
Hän polttaa.
Paljon.
Liikaa.
Pilveä.
Hän syö masennus- ja unilääkkeitä -
ja viettää päivät tappaen porukkaa videopeleissä.
Hän on maailman 12. Killing Gapissa.
Koko maailmanko? Huikeaa.
Huikeaa. -Kiitos.
Vaimoni kuitenkin uskoo, että hän on nettiriippuvainen,
ja pelkää pojan tekevän jotain typerää, jos jää yksin.
Entä opinnot? -Hän lopetti ne kesken.
En voi pakottaa 20-vuotiasta. Jos potkin hänet pihalle, mihin hän menee?
Olen kusessa.
Oletko varma, ettei Rose kärsi ADD:sta?
En tiedä.
Tyttäreni ahdistui eikä pystynyt keskittymään.
Hänen olonsa parani Concertaa syömällä.
Ihanko totta?
Monet ovat liian luovia sopiakseen joukkoon.
Steve Jobs, Walt Disney, Mozart ja Justin Timberlake.
Onko noin?
Voinko muuttaa luoksesi kiertueen jälkeen?
Lähtisitkö isäsi luota? -Mietin sitä.
Se vähän riippuu.
Entä koulu?
Isä haluaa minut lääkikseen valmistavaan kouluun jääkiekkostipendillä.
En kysynyt, mitä isäsi haluaa.
Mitä sinä haluat opiskella?
En ole varma.
Hän sanoo vain: "Minä maksan, minä päätän."
Silti. Mitä sinä haluat?
En tiedä.
Olen huono kaikessa.
Tuo ei ole totta.
Olet hyvä monessa asiassa. Liikunnassa, kuviksessa ja kielissä.
Olet lahjakas tanssija.
Ehkä haluaisin Vieux Montréaliin valokuvauspuolelle.
Kuulostaa siistiltä. -Koulu olisi lähellä asuntoasi.
Aivan. Olisimme kämppiksiä.
Mutta jos saan jääkiekkostipendin, siitä olisi järjetöntä kieltäytyä.
Vain jos haluat yliopistoon. -Ilman tutkintoa ei tehdä paljoakaan.
Koulutus avaa ovia.
En halua kaupan kassaksi. -Et. Se olisi kamalaa.
Mitä tarkoitat?
Valmiina tilaamaan?
Otan kanan rintafilettä.
Ranskalaisilla vai salaatilla? -Salaatilla. Kastike erikseen.
Entä juotavaksi? -Vesi riittää.
Onko teillä poutinea? Oikein syntisenä. -Pekoni-poutine on erikoisannoksemme.
Täydellistä. Otan sitä. Ja uuden lasin viiniä.
Anteeksi. -Niin?
Unohda salaatti. Minäkin otan poutinea.
Ja Cokista.
Tapailetko yhä sitä Midget AAA:n tähteä?
Äiti.
Joko menitte sänkyyn? -Pienempää ääntä, äiti!
Menitte sänkyyn! -Äiti!
Kiitos. Tämä oli siistiä.
Jos kaipaat neuvoja poikien suhteen, voin auttaa.
Selvä. Heippa! -Tiedän pojista kaiken.
Englannin tuutori tuli. -Huomasin.
Odota.
Älä nyt säikähdä,
mutta varasin hänelle neuropsykologin arvion.
Hänet tutkitaan ADD:n varalta. -Mistä nyt tuulee?
ADD selittäisi mielialanvaihtelut, ongelmat koulussa ja ystävien puutteen.
Varaat taas aikataulun täyteen. -Mitä menetettävää meillä on?
Jos hän saa diagnoosin, hän voi syödä Concertaa.
Concertaako? -Niin.
Steve Jobs, Walt Disney ja Mozart pärjäsivät hyvin ADD:sta huolimatta.
Ketä Mozart kiinnostaa?
Tajuat kyllä. -Syötät hänelle lääkkeitä.
Onko se helpompaa kuin yhdessä hengailu?
Näet tytärtäsi kerran kuussa ja saarnaat minulle.
Hyvä on sitten. Nähdään.
Lähtikö tuutori? -Lähti. Sain kaiken tehtyä.
Siistiä.
Robbie pitää tänään bileet. Voinko mennä?
Robbie.
Lempparini.
Koppava kundi, joka luulee olevansa liian hyvä NHL:ään.
Aivan sama. Kaikki menevät sinne.
Hyvä on. Ymmärrän kyllä,
mutta sinut on erotettu koulusta.
Et voi mennä koulubileisiin.
Eivät ne ole koulubileet. Minulla on oikeus nähdä kavereitani.
Tajuan kyllä.
Kyse on kahdesta viikosta.
Lue kaksi viikkoa päättökokeisiin.
Sen jälkeen voit bilettää koko kesän kavereidesi kanssa.
Keskity, Rose.
Ymmärrän.
Kakkasiko Mathis tänään?
Tai eilen.
En tiedä. Miksi kysyt?
En pidä tästä lainkaan.
Hänen pitää käydä säännöllisesti ennen ensimmäistä luokkaa.
Raukkaparka on perinyt suolistofloorani.
Hän kieltäytyy syömästä, lausuu konsonantteja väärin -
ja unohtaa paskantaa.
Taisimme tehdä huonot kaupat.
Hyvä luoja. Katso nyt. Lapset leikkivät kylvyssä vanhempien hammasharjalla.
Ketkä? -Veljesi lapset. Katso.
Ihme hippejä. Heillä on pian suut täynnä ulostebakteereja.
Sinulla on ulostefiksaatio.
Kuuntele tätä.
"Älä välitä teinisi huoneen siisteystasosta.
Kyseessä on itseilmaisun muoto."
"Hyvät vanhemmat. Pitäkää päiväkirjaa tunteistanne."
Ja sitten tämä: "Ota vapaata ja vietä teinisi kanssa päivä museossa."
Tämä on ihan älytöntä. Käske teinin sylkeä naamalle ja pyydä lisää. Just.
Älä nyt. Katso tätä.
"Illat ovat hyviä rauhallisiin keskusteluihin."
"Käy sanomassa teinille hyvät yöt kuten hänen lapsuudessaan." Ei hassumpi.
"Sano teinille joka päivä, että rakastat häntä."
Jos olisit avomielinen, myöntäisit ehdotukset hyviksi.
Asianajaja on aina pinnan alla. -Aivan.
Treenaaminen kannattaa. Olet kuuma.
Kiitos.
Äiti.
Mitä?
Lapsi nukkuu yhtä huonosti kuin kakkaa.
Mathis, mene huoneeseesi. -Näin pahaa unta.
Älä lähde taas tuohon. Täällä ei ole hirviöitä. Omaan huoneeseen.
Älä pelleile.
Haluan nukkua sinun vieressäsi.
Hyvä on. Tule tänne. -Eikä!
Tule äidin viereen.
MATIKKA ON PARASTA!
Älä katso ruutua. Nyt pitää nukkua.
Voi paska.
PERHEVERKKO PAIKANNA LAITE
ROSEN PUHELIN: KOTONA
Piru vie.
Onko vaikeuksia?
Mitä sinä touhuat?
Ei.
Mitä sinä touhuat?
Hei. -Terve.
Onko kaikki hyvin? -On. Minä vain…
Neljännesvuosiraportti väsyttää vähän.
Halusin vain kertoa, että Toronton jutusta tulee tieto huomenna.
Hienoa.
Olen tutkinut paria kolmea taloa.
Joko sinä tulit kotiin, Martin? Hei. -Terve.
Sophie kertoi olevansa raskaana.
Hän odottaa poikaa. -Onnittelut.
Tiedämme vauvan sukupuolen,
koska Daniel vaati poikaa ja lensimme Atlantaan, missä sukupuolen voi valita.
Onneksi olkoon.
Danielin sanoin: "Habs tarvitsee keskushyökkääjän, ja teemme sellaisen."
Hyvä lohkaisu.
Onko Rose alakerrassa? -On.
Mitä kuuluu?
Ihan hyvää.
Oletko valmis päättökokeisiin?
Älä pelkää. Pääsen läpi. Matikan tuutori on tulossa.
Haluaisitko lähteä muutamaksi päiväksi ukin luo?
Hyvä haltija!
Mathis! Anna taikasauva heti äidille!
Anteeksi, Sophie. Hetki vain.
Vain me kaksi.
Ilman Mathisia ja Marie-Soleilia.
Mennään vain.
Hyvä. -Eikä.
Tykkäsin äskeisestä. -Tämä on hyvä!
Hyvä luoja.
Ei. -Ole kiltti.
Tuo ilme!
Hyvä luoja, että sinulla on ruma lauluilme.
Rumako? -Olet ihan…
Oikeasti. -Et tajua lahjakkuutta.
Hei, isä.
Siitä vain. Alas kalliolta.
Poika vetäisi mahalankun pallit edellä ja uskoi toisen haljenneen.
Sinä ja Stéphane-setä olette olleet sekoja.
Älä näytä hänelle tuota.
Olin unohtanut, millaisia hurjapäitä olitte.
Emme ikinä tee tuollaista yhdessä.
Hyppytorni ajaa saman asian. En lähde tuonne.
Milloin sinusta tuli nössö?
Lasten synnyttyä moni asia alkaa pelottaa.
Annetaanko se Éricille?
En tiedä mitään varmaa. Vain työpaikkahuhuja.
Uskomatonta, että se mulkku saa paikan.
Ehkä huhut ovat vääriä.
Sitä sattuu.
Minun pitää lopettaa. -Pidän sinut ajan tasalla.
Miten sinulla on kenttää? -Tulin tänne kahville, ja puhelin toimi.
Minulla on yksi pylkkä.
Haluatteko kalaan? -Syökö täällä?
Ei hajuakaan. Vihaan kalastamista. -Miksi sitten olet ostanut välineet?
Vanhukset pitävät siitä. Luulin, että minunkin pitäisi,
mutta se on helvetin tylsää.
No.
Mitä sanot kalliosta?
Hyppäämmekö?
Emme. En tule sinne.
Mikset?
En hyppää kalliolta alas, ja vesikin on jääkylmää.
Onko isukki pikku pelkuri? -Lopeta, Rose. Ole kiltti.
Selvä. Sinua pelottaa.
Isukkia pelottaa.
Hae uimapukusi.
VARMA TIETO. TYÖPAIKKA MENI ÉRICILLE. VALITAN.
Isä.
Sovimme, ettei puhelinta käytetä. -Tämä on tärkeää.
VOINKO SOITTAA? VIISI MINUUTTIA
Ainahan se on tärkeää.
Varo vähän!
Kanootti kaatuu noin. Siirrä painopistettä.
Vasemmalle. Olen tässä. -Selvä. Anteeksi!
Jos kiukkuat, käytän puhelinta.
Et käytä. Sinä melot.
Minähän melon. -Melo enemmän.
Sinulle ei ikinä riitä mikään. -Just.
Kuka se halusikaan hypätä kalliolta? Sinä. Menemme sinne, joten melo.
Minähän melon!
Ihan tosi. Käännytään takaisin.
Aivan. Luovuta vain.
Siinähän sinä olet hyvä. Luovuta. Pikkujuttu.
Anna minun olla.
Kiität minua vielä. -En ole pyytänyt sinulta mitään.
Kuka halusi yksityiskoulun, tuutorit, tanssitunnit ja jääkiekkotreenit?
Et sinä, koska sinähän et pyydä mitään.
Lopeta, tai uin takaisin. -Ihan varmasti.
Varoitan sinua. Teen sen. -Anna mennä.
Loistavaa. Tosi fiksua. Järveen vain ilman pelastusliivejä.
Tuollako osoitat urheutesi? Pian pyydät minua pelastamaan itsesi.
Nyt minäkin olen vedessä. Jos luovutat, hukut.
Me molemmat hukumme. -Ei!
Jos hukun, hukun yksin. Emme me kaksi. Kyse on minun elämästäni, ei meidän.
Sinä stressaat minua!
Tuntuu, etten tee ikinä mitään oikein.
Saat minut tuntemaan itseni luuseriksi.
Voittaja ei voi sanoa itseään luuseriksi. Sinä kuulostatkin luuserilta.
Anna minun olla!
Luuletko olevasi voittaja? Saitko sen helvetin ylennyksen?
Et saanut.
Olet toisluokkainen luuseri, kuten minäkin,
koska olen luuserin tytär.
Minä sentään tiedän sen.
Tuliko kaikki?
Tuli.
Hei, herra Dubois! Miten voitte tänään?
Palaako Rosy pian, vai…
Ei.
Ei englantia tänään.
Anteeksi?
Mene kotiin, Jean-François.
Ihan tosi?
Mene.
Hyvä on sitten. Heippa.
#IHANAPERHE #KIITOLLINEN #ISÄ
#IHANAPERHE #KIITOLLINEN #LAPSET
Kaipaat häntä.
Heille tekee hyvää olla yhdessä.
Onneksi minulla on sinut. Me olemme hyvä tiimi.
Vai tiimi?
Mikä tiimi?
Sinä, minä…
Koko perheemme. -Puhut omasta tiimistäsi.
Kaiketi.
Totta. Minä olen sinun tiimissäsi.
Sinä et ole omassani.
Väsyttääkö sinua?
Jestas, että osaat olla alentuva.
Et edes tajua,
millaisia paineita koen äitinä.
Päiväkoti,
pyykit… Syökö hän kylliksi vihanneksia?
Ovatko hänen hampaansa suorassa? Vetäytyykö hänen esinahkansa?
Kaikki tämä samalla, kun olen tyttöystävä ja rakastaja,
joka treenaa ja tarkkailee syömisiään, jotta olisi seksikäs.
Joten kyllä minua joskus vähän väsyttää.
Voinko auttaa jotenkin?
Lakkaa tarjoamasta ratkaisuja ja kuuntele minua.
Kuuntelen nyt.
Miksi käytän päiväni lukemalla lapsen kehityksestä?
Koska sinä et tee sitä.
Kyse ei ole… -Minä vaikutan hullulta.
Mutta korvaan välinpitämättömyytesi -
lukemalla artikkeleita, lehtiä ja tuhannen sivun kirjoja,
kuten The Baby and the Bathwater,
jotka muistuttavat minua siitä, miten pilaan poikamme.
Mutta sinä et välitä vähääkään.
Hän ei ole ensimmäiseni, joten olen rennompi.
Hän on minun ensimmäiseni. Ja ainoani. Enkä näytä saavan enempääkään.
Töissä minulla oli tiimi. Muita ihmisiä, jotka auttoivat minua.
Mutta jos mokaan äitinä,
se on siinä.
Puhuimme tästä kaikesta ennen… -Tiedän, että meillä oli sopimus.
Sopimus on nyt purettu.
Tarvitsen apua.
Olen kuin eksyksissä.
En tiedä enää, kuka olen.
Tai minkä arvoinen olen.
Äitinä tai naisena.
Anna minun puhua! -Herätät Mathisin.
Etkä sinä ainakaan nukuta häntä uudestaan.
Kärsin vanhemman uupumuksesta.
En kestä sitä pikku kusipäätä enää!
Mikset ole kertonut aiemmin?
Jotten tuota pettymystä.
Ymmärrän Rosea.
Kuulumme kaikki elämääsi ja yritämme olla täydellisiä -
sekä toimia oikein,
jotta voisit olla ylpeä.
Saisimme olla sinun tiimissäsi.
Oletpa sinä nättinä!
Mitä minä sanoin?
Kiva nähdä sinun hymyilevän. -Kiitos.
Nuo kundit tuijottavat sinua.
Kaiketi. -Kyllä he sinua katselivat.
Pitäisikö olla ylpeä vai käydä läimäisemässä?
Oma pikkuiseni! Uskomatonta, että olet jo nainen.
Kerro se isälle.
Olen melkein 17, ja hän kohtelee minua kuin lasta.
Unohda isäsi. Äidin kanssa tapahtuvista asioista ei kerrota.
Kukas se siinä?
Hei, komistus.
Mitä kuuluu? -Hyvää. Entä sinulle?
Tässä on Robin.
Caroline. -Kiva tavata.
Olen Robin. -Rose.
Missä olit viimeksi? -Pariisissa.
Tyttöni!
Lähden kotiin. -Jäädään vielä hetkeksi.
Jää sinä. Soitan Uberin.
Menetkö Uberillä? -Menen.
Olen kaupungissa muutaman viikon.
Soitatko minulle? -Varmasti.
Jää hänen seuraansa. Menen nukkumaan.
Odota hetki.
Olet juonut. Tulen mukaasi. -Pärjään kyllä.
Menen nukkumaan. Päättökokeet uuvuttivat minut.
Pärjäätkö varmasti?
Pärjään.
Rakastan sinua.
Tiedätkö, että rakastan sinua?
Rakastan sinua.
Rakastan sinua tosi paljon.
Heippa sitten.
Mennään brunssille, kun tulen kotiin.
Käyhän se.
HEI! MITÄ KUULUU
TULOKSET: TALVILUKUKAUSI
MATEMATIIKKA: 56 - HYLÄTTY
Päivää.
Onko kaikki hyvin? -On.
Voinko auttaa?
Toivoin, että menisit Pierre-Lucin kanssa kahville ja aloittaisitte alusta.
Hänellä on ollut vaikeaa, mutta hän sai ADD-diagnoosin ja voi nyt paremmin.
Hänessä on paljon potentiaalia.
Joskus mietin,
miten hoemme lapsillemme sitä, kuinka he ovat fiksuja,
älykkäitä ja mahtavia.
Vakuutammeko vain itsellemme, että he ovat poikkeuksellisia?
Fred, poikasi on…
Poikasi on keskiverto.
Hän ei ole ääliö.
Hän ei ole paha.
Hän on vain keskiverto.
Hänestä tulee keskiverto työntekijä, jolla on keskiverto ura.
Eikä se haittaa.
Olen pahoillani.
Olen eri mieltä.
Kuule.
Mitä Pierre-Lucista tuleekin, hän vastaa siitä.
Se ei kerro sinusta vanhempana.
Vastaa minulle!
Mitä olet mennyt tekemään?
Vastaa minulle. Mitä olet tehnyt?
Auttakaa joku minua!
Minä tässä.
Mitä nyt?
Kyse on Rosesta.
Mitä hän on tehnyt?
Hän söi lääkkeeni.
Anteeksi.
Minun pitää pyytää anteeksi.
Lasketaanko peleissä pisteitä? -Kyllä kai.
Häviäminen on kyllin turhauttavaa.
Se nöyryyttää lapsia.
Miksei pitkiä hiuksia voi pitää? -Nalle on hänelle siirtymälelu.
Ovatko rokotteet pakollisia? -Ne rahasammot sairastuttavat lapset.
Entä tuhkarokko? -Rokotteet tappavat.
Australian kouluissa niitä vaaditaan. -Lähetä sitten lapsesi kouluun sinne.
Anteeksi? Puhutko minulle? -Hyvät vanhemmat.
Hän pärjää kyllä.
Tekstitys: Miia Mattila